شه‌فه‌ق نيوز/ وه‌رپرسه‌يل ئه‌مريكى باس له‌وه‌ كردن ك هيزه‌يل وڵاته‌گه‌يان له‌ناو خاكه‌يل سوريا ئه‌مينێده‌و تا وه‌ختيگ داعش وه‌ ته‌واوى له‌ناو ئه‌وريه‌ێد و جه‌خت له‌وه‌يش كرد ك واشنتۆن خشته‌يگ وه‌ختى ئه‌را كيشاننه‌وه‌ى هيزه‌يل ديارى نه‌كردگه‌.
له‌ى باوه‌ته‌و، وه‌رپرسيگ گه‌ورا له‌ وه‌زاره‌ت خارجيه‌ى ئه‌مريكى ئاشكراى كرد ك خشته‌يگ وه‌ختى ئه‌را كيشاننه‌وه‌ى هيزه‌يل ئه‌مريكى له‌ سوريا نيه‌ ك شماره‌يان 2 هه‌زار سه‌ربازه‌و يه‌يش ده‌رخست ك ماناى ئه‌وه‌يش نيه‌ ئه‌و هيزه‌يل هه‌ر له‌ورا بمينن.
وه‌رپرسيگيش له‌ وه‌زاره‌ت وه‌رگرى ئه‌مريكى وت: هيزه‌يل ديموكرات سوريا ك له‌لايه‌ن وڵاته‌يل يه‌كگرتگه‌و پشتگيرى ئه‌كريه‌ن هيمان زاڵن له‌بان ناوچه‌يليگ ك چه‌كداره‌يل داعش له‌تيان وجوود ديرن.
